Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12927

5. FEJEZET – NEM BEBOCSÁTHATÓ ÉS KIUTASÍTOTT SZEMÉLYEK A. Általános rész 5.1 A nemzetközi légi-közlekedés rendezett működési zavarainak lehető legcsekélyebbre mérséklése érdekében a szerződő államoknak egymással együtt kell működniük, hogy az ebben a fejezetben foglalt előírások alkalmazása során felmerülő bármilyen eltérést haladéktalanul megoldjanak. 5.2 A szerződő államoknak e fejezet előírásainak értelmében elő kell segíteniük a másik államból eltávolítandó személyek tranzitálását, és ki kell terjesztenie a szükséges együttműködést azon légijármű üzemeltetőkkel és kíséretet ellátókkal, amelyek az ilyen eltávolítást végrehajtják. 5.2.1 Az érintett állami tisztségviselőknek, azon időtartamban, amikor a felügyeletükre van bízva egy deportálandó be nem bocsátott utas vagy személy, meg kell óvniuk annak méltóságát, és tilos bármi olyat tenniük, amellyel ezt a méltóságot megsértik. Megjegyzés – Ezeket a személyekkel az idevágó nemzetközi előírások szerint bánjanak, beleértve az Egyesült Nemzetek Szövetségének a Polgári és Politikai Jogokról szóló Nemzetközi Egyezményét. B. Nem bebocsátható személyek 5.3 A szerződő államoknak késedelem nélkül értesíteniük kell a légi-jármű üzemeltetőt arról, hogy ha a 3.44 pont szerint egy személyt nem bebocsáthatónak találnak, és ezt amilyen gyorsan csak lehet, ezt írásban meg kell erősíteniük feléjük, Megjegyzés – Az írásbeli értesítés lehet papír alapú, de lehet elektronikus is, mint például egy e-mail. 5.4 Ajánlott gyakorlat – A közszolgálati hatóságuk útján a szerződő államok a bebocsátásra nem alkalmas személy eltávolításáról időben értekezzenek a légi-jármű üzemeltetővel annak érdekében, hogy elegendő időt adjanak a légi-jármű üzemeltetőnek arra, hogy a saját szolgálatai igénybevételével vagy valamilyen egyéb szervezéssel végre tudják hajtani a személy eltávolítását. Megjegyzés – Ebben az előírásban semmi nem értelmezhető oly módon, ami megengedné azon menedékjogot kérő személy eltávolítását annak a szerződő államnak a felségterületére, egy olyan országba, ahol faja, vallása, nemzetisége, különleges társadalmi csoporthoz tartozása vagy politikai nézete miatt az élete vagy szabadsága veszélyben forogna. 5.5 A szerződő államok kötelesek gondoskodni arról, hogy a nem bebocsátható személyre való tekintettel adja ki a kiutasítási rendelkezést a légi-jármű üzemeltető felé. A kiutasítás rendelkezés foglalja magában a kérdéses személy nevét, életkorát, nemét és állampolgárságát – ha ezek ismertek. 5.6 A szerződő államok olyan személy eltávolításának elrendelésekor, aki utazási dokumentumait megsemmisítette, vagy elveszítette, a 9. Függelék (1) alatt található kísérőlevelet adjanak át annak érdekében, hogy a tranzit- és/vagy az utazás kezdő állam(ok) hatóságait ellássák információval. A kísérőlevelet, a kiutasítási rendelkezést vagy bármi idevágó információt át kell adni a légi-jármű üzemeltetőnek, vagy őrizendő személyek esetében az őrzést ellátónak, aki felelősséggel tartozik a 2007/70/II. szám rendeltetési hely államába a közszolgálati hatósághoz történő elszállításukért. 5.7 A szerződő államoknak, amikor olyan nem bebocsátható személy eltávolításáról rendelkezik, akinek elkobozták az utazási dokumentumait, át kell adniuk egy - a 9. Függelék (2) alatt található - kísérőlevelet annak érdekében, hogy a tranzit- és/vagy az utazás kezdő állam(ok) hatóságait ellássák információval. A kísérőlevelet, csatolva hozzá az elkobozott utazási dokumentumok fénymásolatát, és a kiutasítási rendelkezést át kell adni a légi-jármű üzemeltetőnek, vagy őrizendő személyek esetében az őrzést ellátónak, aki felelősséggel tartozik a rendeltetési hely államába a közszolgálati hatósághoz történő elszállításukért. 5.8 Amennyiben a szerződő államoknak alapos okuk van feltételezni, hogy a nem bebocsátható személy ellenállást tanúsíthat az eltávolításával szemben, amennyire a menetrendi indulást megelőzően csak lehet, kötelesek tájékoztatni az érintett légi-jármű üzemeltetőt, hogy az járata biztonsága érdekében megelőző intézkedéseket foganatosíthasson. 5.9 A helytelen dokumentummal rendelkező személy felügyeletével kapcsolatos költségekért a légijármű üzemeltetőknek kell felelősséget vállalniuk attól a pillanattól kezdve, hogy a személyt nem bebocsáthatónak találták és visszaszállították a légi-jármű üzemeltetőhöz az államból való eltávolítás céljából. 5.9.1 Az állam köteles viselni minden egyéb kategóriába tartozó nem bebocsátható személy felügyeletéért és a róluk való gondoskodásért felmerülő költségeket attól a pillanattól kezdve, hogy a személyt nem bebocsáthatónak találták és visszaszállították a légi-jármű üzemeltetőhöz az államból való eltávolítás céljából, ideértve azokat a személyeket, akiket a légi-jármű üzemeltető szakértelmén kívül eső dokumentum problémák miatt vagy a helytelen dokumentumoktól eltérő okoknál fogva nem bocsátottak be. 5.10 Amikor egy személyt nem bebocsáthatónak találnak és visszavisznek a légi-jármű üzemeltetőhöz az állam felségterületéről való elszállításra, a légi-jármű üzemeltető nem gátolható meg abban, hogy visszakövetelje e személytől az elszállításához kapcsolódó költségeket. 5.11 A légi-jármű üzemeltető köteles a nem bebocsátott személyt elszállítani:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes